Den to-årige ko Lone, som er både tam og med kalv, har været væk siden i morges. - Vi har ledt og ledt hele dagen, men hun er ingen steder, fortæller Iben Pedersen. Koen Lone forsvandt fra ægteparrets ejendom på Østkystvejen 15 ved Sæby. - Vi så til hende i aftes. Der stod hun i stalden, men i morges var hun væk, siger Iben Pedersen. Hun frygter, at koen ligger et sted og har fået kalv. Henvendelser om den rød/brune ko Lone kan gives til Iben og Kent Pedersen på telefon 61 77 19 49.

Opsummering:
Et ægtepar i Sæby savner deres ko Lone. Hun har været forsvundet siden i morges.